stanford-oval/wikipedia huggingface dataset:
Allan MacEachen

Allan MacEachen
Allan Joseph MacEachen PC, O.C. (6. heinäkuuta 1921 – 12. syyskuuta 2017) oli kanadalainen Liberaalipuolueen poliitikko.
MacEachen syntyi Invernessissä, Nova Scotiassa, ja opiskeli St. Francis Xavier -yliopistossa. Hän istui liittovaltion parlamentissa vuosina 1953–1984. Hänellä oli useita ministeriyksiä, ja hän toimi vuosina 1984–1991 senaatin opposition johtajana.
MacEachen toimi Kanadan Privy Councilin puheenjohtajana vuosina 1968 (siirtymäkauden), 1970–1974 ja 1976–1979. Hän oli Kanadan ensimmäinen varapääministeri vuosina 1977–1979 ja 1980–1984; häntä seurasi niin ikään Liberaalipuolueen Jean Chrétien.
Amaliáda

| Amaliáda Αμαλιάδα |
| --- | --- |
 Kunnallisyksikön sijainti
 Amaliáda
 Koordinaatit: 37°48′N, 21°21′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Ilída
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  390201
Väkiluku (2011):  28 520
 – Kaupunki­yhdys­kunta:  18 303
 – Kaupunki:  16 763
Aikavyöhyke:  UTC+2
 – Kesäaika:  UTC+3
Postinumero:  272 00, 270 69, 273 00
Suuntanumero(t):  26220
Rekisterikilpi:  ΗΑ
Infobox OKVirheellinen NIMI-arvo: 
Amaliáda (kreik. Αμαλιάδα; kath.kreik. Αμαλιάς, Amaliás) on Kreikan kaupunki sekä samanniminen Ilídan kunnan kunnallisyksikkö (Δημοτική Ενότητα Αμαλιάδας, Dimotikí Enótita Amaliádas) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 28 520 ja varsinaisen Amaliádan kaupungin väkiluku 16 763 (vuonna 2011). Amaliáda on Ilídan kunnan kuntakeskus.
Amaliádan kaupunki on nimetty Kreikan kuningatar Amalian mukaan 1830-luvulla. Amaliáda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ilídan kunnaksi yhdessä Pineían kanssa.
Kunnallisyksikön osat

Amaliádan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Dimítrios | Ágios Dimítrios | 261 |
| Ágios Dimítrios | Kolokythás | 121 |
| Ágios Ilías | Ágios Ilías | 302 |
| Amaliáda | Ágios Ioánnis | 431 |
| Amaliáda | Amaliáda | 16 763 |
| Amaliáda | Kouroútas | 433 |
| Amaliáda | Marathéa | 260 |
| Amaliáda | Paloúki | 143 |
| Amaliáda | Panagía | 122 |
| Amaliáda | Tsafléika | 91 |
| Amaliáda | Tsichléika | 60 |
| Ampelókampos | Ampelókampos | 468 |
| Archaía Ílida | Archaía Ílida | 306 |
| Avgeío | Avgeío | 325 |
| Chavári | Ágios Geórgios | 76 |
| Chavári | Chavári | 1 183 |
| Chavári | Péra Chavári | 53 |
| Dáfni | Dáfni | 515 |
| Dáfni | Kalathás | 28 |
| Dafniótissa | Dafniótissa | 366 |
| Dounaíika | Agía Marína | 18 |
| Dounaíika | Daniká | 16 |
| Dounaíika | Dounaíika | 616 |
| Dounaíika | Káto Kertezaíika | 27 |
| Geráki | Análipsi | 113 |
| Geráki | Geráki | 501 |
| Kalývia | Kalývia | 435 |
| Kardamás | Kardamás | 948 |
| Kardamás | Petroúles | 29 |
| Kéntro | Kéntro | 462 |
| Keramidiá | Keramidiá | 526 |
| Kryónero | Kryónero | 300 |
| Peristéri | Asteraíika | 43 |
| Peristéri | Palaiolánthi | 11 |
| Peristéri | Peristéri | 309 |
| Roviáta | Kasidiáris | 17 |
| Roviáta | Paralía | 30 |
| Roviáta | Roméika | 17 |
| Roviáta | Roviáta | 281 |
| Savália | Savália | 1 206 |
| Sósti | Sósti | 308 |
Yhteensä: 28 520
Aiheesta muualla

Kuvia tai muita tiedostoja aiheesta Amaliáda Wikimedia Commonsissa
Míthymna

| Míthymna Μήθυμνα |
| --- | --- |
 Míthymnan kylä ilmasta.
 Kunnallisyksikön sijainti
 Míthymna
 Koordinaatit: 39°22′03″N, 26°10′30″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  530110
Väkiluku (2011):  2 255
 – Kylä­yhdys­kunta:  1 570
 – Kylä:  1 399
Aikavyöhyke:  UTC+2
 – Kesäaika:  UTC+3
Postinumero:  811 08
Suuntanumero(t):  22530
Rekisterikilpi:  MY
 
 www.mithymna.gr 
Infobox OKVirheellinen NIMI-arvo: 
Míthymna (kreik. Μήθυμνα), aiemmin Mólyvos (Μόλυβος, myös transl. Mólivos), on Kreikan kylä sekä samanniminen Länsi-Lesboksen kunnan kunnallisyksikkö (Δημοτική Ενότητα Μήθυμνας, Dimotikí Enótita Mithymnas) ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 2 255 ja varsinaisen Míthymnan kylän väkiluku 1 399 (vuonna 2011).
Míthymna sijaitsee niemellä Lesboksen pohjoispään luoteisrannikolla, noin 61 kilometriä luoteeseen saaren pääkaupungista Mytilínistä. Míthymnan kunnallisyksikkö käsittää kylää ympäröivän alueen saaren pohjoisosasta.
Historia > Antiikki

Antiikin aikana kylän paikalla sijaitsi Methymnan kaupunki. Se oli saaren toiseksi merkittävin kaupunkivaltio (polis) Mytilenen jälkeen ja yksi lesboslaisen pentapoliin (Mytilene, Methymna, Pyrrha, Antissa ja Eresos) kaupungeista. Kaupungista on säilynyt vain vähäisiä jäänteitä.
Historia > Nykyinen kylä

Asutuksen nimi muuttui Mólyvokseksi bysanttilaisella kaudella. Vanha nimi otettiin uudelleen käyttöön vuonna 1919 nykykreikkalaisessa muodossa Míthymna. Tästä huolimatta kylä tunnetaan usein edelleen myös Mólyvoksena.
Míthymnan seutu on yhdessä läheisen Pétran alueen kanssa Lesboksen suosituinta turistialuetta. Kylän tunnetuin nähtävyys on keskiaikainen Míthymnan linna, joka on rakennettu bysanttilaisella ajalla ja jota laajennettiin genovalaisvallan aikana. Kylä on rakennettu kukkulalle linnan ympärille. Kylän vanha rakennuskanta on turkkilaistyylisiä kartanoita 1700-luvulta.
Míthymna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Länsi-Lesboksen kuntaa.
Kunnallisyksikön osat

Míthymnan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Árgennos | Árgennos | 209 |
| Lepétymnos | Lepétymnos | 167 |
| Míthymna | Efthaloú | 34 |
| Míthymna | Míthymna | 1 399 |
| Míthymna | Vafeiós | 137 |
| Sykaminéa | Skála Sykaminéas | 140 |
| Sykaminéa | Sykaminéa | 169 |
Yhteensä: 2 255
Aiheesta muualla

Kuvia tai muita tiedostoja aiheesta Míthymna Wikimedia Commonsissa
Míthymnan linna ja kylää.
Míthymnan vanhoja taloja.
American Outlaws – viimeiset lainsuojattomat

| American Outlaws – viimeiset lainsuojattomat> American Outlaws |
| --- | --- |

Ohjaaja:  Les Mayfield
Käsikirjoittaja:   Roderick Taylor  John Rogers 
Tuottaja:   James G. Robinson  Bill Gerber 
Säveltäjä:  Trevor Rabin
Kuvaaja:  Russell Boyd
Leikkaaja:  Michael Tronick
Pääosat:   Colin Farrell  Scott Caan  Ali Larter 
Valmistustiedot
Valmistusmaa:  Yhdysvallat
Tuotantoyhtiö:  Morgan Creek Productions
Levittäjä:  Warner Bros. Netflix
Ensi-ilta:  2001
Kesto:  94 minuuttia
Alkuperäiskieli:  englanti
Budjetti:  35 milj. dollaria
Tuotto:  13 342 790 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
American Outlaws – viimeiset lainsuojattomat (myös nimellä Jesse James) on yhdysvaltalainen lännenelokuva vuodelta 2001. Sen on ohjannut Les Mayfield. Elokuva kertoo kuuluisasta lainsuojattomasta Jesse Jamesista.
Elokuva on esitetty Suomen televisiossa vuosina 2001 ja 2008.
Rooleissa

| 0 | 1 | 2 |
| --- | --- | --- |
|  Colin Farrell  | … |  Jesse James   |
|  Scott Caan  | … |  Cole Younger   |
|  Ali Larter  | … |  Zerelda ”Zee” Mimms   |
|  Gabriel Macht  | … |  Frank James   |
|  Gregory Smith  | … |  Jim Younger   |
|  Harris Yulin  | … |  Thaddeus Rains   |
|  Kathy Bates  | … |  Ma James   |
|  Timothy Dalton  | … |  Allan Pinkerton   |
|  Will McCormack  | … |  Bob Younger   |
|  Ronny Cox  | … |  Doc Mimms   |
|  Terry O’Quinn  | … |  Rollin H. Parker   |
Aiheesta muualla

American Outlaws – viimeiset lainsuojattomat Internet Movie Databasessa (englanniksi)
Nakajima E8N

Keisarillisen Japanin laivaston lyhyen kantaman meritiedustelukone Nakajima E8N "Dave".
Nakajima E8N (Liittoutuneiden raportointinimi Dave) oli keisarillisen Japanin laivaston ilmavoimien kaksitasoinen lyhyen kantaman (alle 1 000 km) tiedustelukone. Koneen ensilento tehtiin 1934. Vuosina 1935 - 1940 sitä valmistettiin 755 kappaletta  Nakajiman ja Kawanishi vuosina 1938 - 1940. E8N korvasi Nakajima E4N:n.
Koneessa oli kahden hengen miehistö. Aseistuksena siinä oli  kaksi 7,7 millimetrin konekivääria ja  kaksi 30 kilogramman pommia. Toimintamatka oli 900 kilometriä. Huippunopeus oli 300 km/h, matkanopeus 185 km/h ja voimalaite yksirivinen 630 hevosvoiman Nakajima Kotobuki Kai-2 -tähtimoottori. Myöhemmin konetyyppiin asennettiin tehokkaampi moottori.  Nousuaika 3 000 m 6 min. 30 sek. ja lakikorkeus 7 270 m.
Koneita käytettiin lähinnä kevyillä lentotukialuksilla sekä raskailla risteilijöillä ja taistelulaivoilla. Koneen korvasivat Mitsubishi F1M ja Aichi E13A.
Japanilainen Nakajima E8N -kellukekone "Dave" kolmitahopiirroksina.
Käännös suomeksi
Agents of S.H.I.E.L.D.: Slingshot

| Agents of S> H.I.E.L.D.: Slingshot.Marvel’s Agents of S.H.I.E.L.D.: Slingshot |
| --- | --- |
Tyyli:  draama, science fiction, supersankarifiktio, toiminta
Kestoaika:  3–6 minuuttia
Luoja(t):  Geoffrey Colo
Perustuu:  Brian Michael Bendisin ja Alex Maleevin sarjakuvahahmoon Yo-Yo Rodriguez
Pääosissa:   Clark Gregg  Chloe Bennet  Natalia Cordova-Buckley  Jason O’Mara  Ming-Na Wen  Iain De Caestecker  Elizabeth Henstridge  Henry Simmons 
Alkuperämaa:  Yhdysvallat
Alkuperäiskieli:  englanti
Verkko:   ABC.com
Julkaistu:  13. joulukuuta
Tuotantokausia:  1
Jaksoja:  6
Tuotanto
Tuottaja(t):   Bob Kozicki  Chris Cheramie 
Vastaava(t) tuottaja(t):   Joss Whedon  Maurissa Tancharoen  Jed Whedon  Jeffrey Bell  Jeph Loeb  Geoffrey Colo  Alan Fine  Stan Lee  Joe Quesada  Jim Chory 
Tuotantoyhtiö(t):   ABC Studios  Marvel Television 
Aiheesta muualla
Virallinen sivusto
IMDb
Agents of S.H.I.E.L.D.: Slingshot on yhdysvaltalainen Geoffrey Colon luoma verkkosarja, joka perustuu Marvel Comicsin sarjakuvissa esiintyvään kuvitteelliseen rauhanturva- ja vakoilujärjestö S.H.I.E.L.D.:iin sekä hahmoon Yo-Yo Rodriguez. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa, toimii täydennyksenä S.H.I.E.L.D. Agentit -televisiosarjalle. Sarjan tuottivat ABC Studios ja Marvel Television.
Sarja keskittyy Rodriguezin henkilökohtaiseen tehtävään ennen S.H.I.E.L.D. Agenttien neljännen kauden tapahtumia. Natalia Cordova-Buckley palaa S.H.I.E.L.D. Agentit -sarjasta tuttuun rooliinsa, johon hänet valittiin helmikuussa 2016, Clark Greggin, Chloe Bennetin, Jason O’Maran, Ming-Na Wenin, Iain De Caesteckerin, Elizabeth Henstridgen ja Henry Simmonsin uusiessa myös omat roolinsa. Slingshot julkistettiin S.H.I.E.L.D. Agenttien jakson "The Laws of Inferno Dynamics" lopussa ja sarjaa työsti sama tuotantoryhmä.
Kaikki Agents of S.H.I.E.L.D.: Slingshotin jaksot julkaistiin 13. joulukuuta 2016.
Juoni

Elena ”Yo-Yo” Rodriguez joutuu epäinhimillisenä allekirjoittamaan Sokovian sopimuksen. Mutta sopimuksen allekirjoittaminen ajaa hänet suoraan konfliktiin tehtävän kanssa, jonka hän haluaisi suorittaa omilla ehdoillaan.
Näyttelijät > Päärooleissa

| 0 | 1 | 2 |
| --- | --- | --- |
|  Clark Gregg  | … |  Phil Coulson   |
|  Chloe Bennet  | … |  Daisy Johnson / Järistys   |
|  Natalia Cordova-Buckley  | … |  Elena ”Yo-Yo” Rodriguez   |
|  Jason O’Mara  | … |  Jeffrey Mace   |
|  Ming-Na Wen  | … |  Melinda May   |
|  Iain De Caestecker  | … |  Leo Fitz   |
|  Elizabeth Henstridge  | … |  Jemma Simmons   |
|  Henry Simmons  | … |  Alphonso ”Mack” McKenzie   |
Näyttelijät > Sivurooleissa

| 0 | 1 | 2 |
| --- | --- | --- |
|  Yancey Arias  | … |  Victor Ramon   |
|  Matt Berberi  | … |  Ramonin kätyri   |
|  Hiroo Manami  | … |  Ramonin kätyri   |
Näyttelijät > Vierailevat

| 0 | 1 | 2 |
| --- | --- | --- |
|  Alexander Wraith  | … |  agentti Anderson   |
|  Deren Tadlock  | … |  agentti Cecilio   |
|  Dale Pavinski  | … |  Vahtikoirien jäsen   |
Jaksot

| # | Nimi | Ohjaus | Käsikirjoitus | Julkaistu |
| --- | --- | --- | --- | --- |
| 1 | Vendetta | Joe Quesada | James C. Oliver ja Sharla Oliver | 13. joulukuuta 2016 |
| 2 | John Hancock | Feliks Parnell | James C. Oliver ja Sharla Oliver | 13. joulukuuta 2016 |
| 3 | Progress | Keith Potter | George Kitson | 13. joulukuuta 2016 |
| 4 | Reunion | Chris Cheramie | Iden Baghdadchi | 13. joulukuuta 2016 |
| 5 | Deal Breaker | John P. Gordon | James C. Oliver ja Sharla Oliver | 13. joulukuuta 2016 |
| 6 | Justicia | Mark Kolpack | Mark Kolpack | 13. joulukuuta 2016 |
Tuotanto > Kehitys

Natalia Cordova-Buckley paljasti 5. joulukuuta 2016 että S.H.I.E.L.D. Agenttien viimeinen vuonna 2016 esitettävä jakso "The Laws of Inferno Dynamics" sisältäisi yllätyksen. Siinä julkistettiin verkkosarja Agents of S.H.I.E.L.D.: Slingshot, kuusiosainen verkkosarja joka seuraisi Cordova-Buckleyn näyttelemää hahmoa Elena ”Yo-Yo” Rodriguez. ABC Studios ja Marvel Television tuottivat sarjan ja jokainen jakso on 3–6 minuuttia pitkä. Maurissa Tancharoen, Jed Whedon, Jeffrey Bell, Jeph Loeb ja Geoffrey Colo kuuluvat sarjan vastaaviin tuottajiin.
Tuotanto > Roolijako

Cordova-Buckley valittiin Rodriguezin näyttelijäksi helmikuussa 2016 S.H.I.E.L.D. Agenttien kolmannelle kaudelle, ja paljasti joulukuussa 2016 esiintyvänsä Slingshotissa. Muista S.H.I.E.L.D. Agenttien näyttelijöistä Clark Gregg palasi Phil Coulsonin rooliin, Jason O’Mara Jeffrey Macen rooliin, Henry Simmons Alphonso ”Mack” MacKenzien rooliin, Chloe Bennet Daisy Johnsonin / Quaken rooliin, Ming-Na Wen Melinda Mayn rooliin, Iain De Caestecker Leo Fitzin rooliin, ja Elizabeth Henstridge Jemma Simmonsin rooliin.
Yancey Arias esiintyy toistuvassa roolissa asekauppias Victor Ramonina, joka esiintyi aiemmin S.H.I.E.L.D. Agenttien jakossa "Bouncing Back". Lisäksi Alexander Wraith ja Deren Tadlock palaavat näyttelemään S.H.I.E.L.D.-agentteja Anderson ja Cecilio, Dale Pavinskin näytellessä Watchdogs-terroristijärjestön edustajaa.
Tuotanto > Kuvaukset

Marvel Comicsin luova johtaja Joe Quesada ohjasi ensimmäisen jakson ja loi yksityiskohtaiset tarinat jaksoille samalla tavalla kuin sarjakuvien kanssa, sanoen "Samat tarinankerronnan säännöt, oli kyseessä sitten elokuva tai televisiosarja, pätevät suoraan sarjakuviin kun ne halutaan tehdä oikein."
Tuotanto > Visuaaliset efektit

S.H.I.E.L.D. Agenttien visuaalisten efektien päävastaava Mark Kolpack palasi tekemään efektit myös Slingshotiin.
Julkaisu

Kaikki Agents of S.H.I.E.L.D.: Slingshotin jaksot julkaistiin ABC.comissa 13. joulukuuta 2016. Jaksot ovat myös katsottavissa ABC:n mobiilisovelluksella, Marvel.comissa, sekä ABC:n ja Marvelin YouTube-kanavilla.
Aiheesta muualla

ABC.comin virallinen sivusto (englanniksi)
Marvel.comin virallinen sivusto (englanniksi)
Nargaroth

Nargarothin esitys Phoenix clubilla Pietarissa.
Nargaroth on saksalainen black metal -yhtye. Rene "Kanwulf" Wagner soittaa tai on soittanut myös useissa muissa yhtyeissä, mm. Torrentissa. Yhtyeessä on vuosien varrella soittanut jäseniä yhtyeistä kuten Judas Iscariot, Maniac Butcher ja Moonblood.
Diskografia

Orke DEMO TAPE (1991)
Herbstleyd CD (1999)
Amarok CD (2000)
Fuck Off Nowadays Black Metal DEMO TAPE / LP (2000)
Black Metal Ist Krieg CD/LP (2001)
Rasluka Pt.II CD/LP (2002)
Geliebte des Regens CD (2003)
Crushing Some Belgian Scum (live) TAPE (2004)
Rasluka Pt.I CD (2004)
Prosatanica Shooting Angels CD (2004)
Semper Fidelis (2007)
Black Metal Manda, Hijos de Puta (live, 2012)
Era of Threnody (2017)
Nad Tatrou sa blýska

| Nad Tatrou sa blýska |
| --- | --- |
 Laulun sanat vuodelta 1844
Valtio:   Slovakia
Säveltäjä:  tuntematon
Sanoittaja:  Janko Matúška
Suomenkielinen nimi:  "Tatran yllä salamoi"
   Kansallislaulun kuoron esittämänä 
Nad Tatrou sa blýska (suom. "Tatran yllä salamoi") on Slovakian kansallislaulu.
Laulu syntyi vuonna 1844, kun joukko Bratislavan evankelis-luterilaisen lyseon oppilaita osoitti mieltään Levočan kaupungissa erään slovakialaisen patriootin maastakarkotusta vastaan. Laulun sanoitti Janko Matúška levottomuuksien aikaan 1844, mutta sen sävel on otettu slovakialaisesta kansanlaulusta Kopala studienku. Laulusta tuli suosittu vuosien 1848/49 levottomuuksien aikaan. Ensimmäinen painettu versio julkaistiin 1851. Vuonna 1920 laulun ensimmäisestä säkeistöstä tuli vastamuodostetun Tšekkoslovakian kansallislaulun osa. Se soitettiin välittömästi tšekkien kansallislaulun Kde domov můj jälkeen. Slovakian ollessa itsenäinen valtio vuosina 1939-1945, sen kansallislauluna oli panslaavilainen hymni Hej, sloveni sen alkuperäisessä, slovakiankielisessä muodossa Hej, slováci. Vuonna 1945 Tšekkoslovakian yhtenäisyyden palautuessa maan kansallislaulu palautettiin ennalleen.
Kun Slovakia itsenäistyi uudelleen vuonna 1993, tuli Nad Tatrou sa blýskan kahdesta ensimmäisestä säkeistöstä maan virallinen kansallislaulu Slovakian perustuslain 9. artiklan mukaan.
Sanat

Sanat slovakiksi:
Sanat > Muut säkeistöt

Hymnissä on myös kaksi säkeistöä, joita ei pidetä virallisen kansallishymnin osana:
Aiheesta muualla

Kansallislaulun virallinen sivu, jossa hymni myös kuultavissa
Alppitähti

| Euroopanalppitähti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Gnaphalieae
Suku::  Alppitähdet Leontopodium
Laji::  alpinum
Kaksiosainen nimi
 Leontopodium alpinum  Cass. 
Synonyymit
 Leontopodium nivale 
Katso myös
   Alppitähti Wikispeciesissä   Alppitähti Commonsissa 
Infobox OKNimi-testi OKIUCN-testi OK: 
Euroopanalppitähti eli alppitähti (Leontopodium alpinum) on yksi tunnetuimmista eurooppalaisista vuoristokasveista.
Nimen etymologia

Alppitähden suomenkielinen nimi kuvaa sekä kasvupaikkaa korkealla vuorilla että kukan tähtimäistä muotoa. Kasvista käytetään myös suomeksi saksan kielestä lainattua nimeä edelweiss (edel jalo, kallisarvoinen, weiß valkoinen). Tieteellinen nimi Leontopodium muodostuu kreikan kielen sanoista leon podion ja tarkoittaa leijonan käpälää.
Ulkonäkö

Kasvi kasvaa noin 3–20 senttimetriä korkeaksi. Sen lehdet näyttävät karvaisilta, koska ovat kauttaaltaan valkoisen nukan peitossa. Kasvi kukkii heinäkuun ja syyskuun välillä ja valkonukkaiset kukat ovat itse asiassa varsinaisten pienten keltaisten kukintojen suojalehtiä. Sveitsissä kukan valkoisuus on puhtauden symboli ja kauneutensa vuoksi se tunnetaan Romaniassa nimellä floarea reginei ”kuningattaren kukka”.
Kasvupaikka ja levinneisyys

Alppitähti kasvaa kivikkoisella ruohikolla, kalkkikivisillä kallioilla ja joskus harvoin niityillä. Se viihtyy parhaiten kalkkikivikivikoissa 2000–2900 metrin korkeudessa ja kasvaa usein hyvin vaikeapääsyisillä paikoilla. Tämän vuoksi se Sloveniassa liitetään vuorikiipeilyyn, minkä lisäksi se on Saksan, Itävallan ja Puolan asevoimien vuoristojoukkojen tunnus, alkujaan Itävallan armeijan kolmelle alppijääkärirykmentille vuonna 1907 ja sittemmin vuonna 1915 saksalaisille vuoristojoukoille myönnettynä tunnuksena. Vuoristojoukot ovat erikoisjoukkoja ja siten tunnuskin on merkki kantajan kyvykkyydestä sotilaana siinä missä erikoisjoukkojen baretitkin.
Alppitähti on kotoisin Aasiasta ja sitä esiintyy korkeilla vuoristoalueilla Aasiassa, Etelä-Amerikassa ja Euroopassa Pyreneillä, Alpeilla ja Karpaattien vuoristossa. Kasvi on suojeltu useissa maissa, esimerkiksi Sveitsissä, Sloveniassa (jo vuodesta 1898) ja Romaniassa (vuodesta 1933).
Kasvi ei ole myrkyllinen.
Ympäristö.
Lähikuva kukasta.
Kuva vanhasta kasvikirjasta.
Nakajima C6N

Nakajima C6N
Nakajima C6N1 Saiun (suom. värikäs pilvi, liittoutuneiden raportointinimi Myrt)  oli keisarillisen Japanin laivaston ilmavoimien Nakajiman valmistama torpedopommittaja ja tiedustelulentokone.
Kone oli puhdaslinjainen yksimoottorinen alataso, jota käytettiin paljon kaukotiedusteluun. Siihen voitiin asentaa kolme kameraa, joista keskimmäinen otti pystykuvia ja sivukamerat viistokuvia. Tiedustelutehtävissä kone oli kolmipaikkainen ja torpedokoneena kaksipaikkainen. Laskutelineiden väliin voitiin asentaa 21 tuuman torpedo. Puolustusaseina koneessa oli kaksi liikkuvaa takaohjaamoon sijoitettua 7,7 mm konekivääriä. Moottori oli 18-sylinterinen 2 000 hevosvoiman Nakajima Homare 21 -kaksoistähtimoottori. Potkuri oli nelilapainen vakiokierrospotkuri. Koneen kärkiväli oli 12,5 ja pituus 11,1 metriä. Tyhjäpaino oli 3 500 kiloa ja paino 5 000 kilometrin lentomatkaa varten lähes 6 000 kiloa. Koneen nopeus 5 000 metrissä oli 630 km/h.
Kaksi C6N1 -konetta osallistui sodan viimeiseen kamikaze-lentoon Okinawalle.
Allan Lindberg

| Mitalit | Mitalit | Mitalit |  |
| --- | --- | --- | --- |
|  Allan Lindberg |  Allan Lindberg |  Allan Lindberg |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Oslo 1946 | Seiväshyppy |  |
John Allan Lindberg (21. kesäkuuta 1918 Västanfors – 2. toukokuuta 2004 Garphyttan) oli ruotsalainen yleisurheilija, joka kilpaili seiväshypyssä. Hän edusti seuratasolla Fagersta Almänna Idrottsklubbia. Lindberg voitti kultaa Oslon EM-kisoissa 1946 uudella kisaennätyksellä 417 senttimetriä. Hän osallistui olympialaisiin kerran, Lontoon kisoissa 1948. Lindberg sijoittui tuolloin kahdenneksitoista.
Lindberg paransi urallaan maansa ennätystä kahdesti kesällä 1946 ja piti sitä hallussaan seuraavaan vuoteen saakka. Hän voitti Ruotsin mestaruuden kerran, vuonna 1946.
Ennätykset

Seiväshyppy: 420 cm (1946)
Netiporn Sanesangkhom

Netiporn Sanesangkhom (thaiksi เนติพร เสน่ห์สังคม, [nēːtìpʰɔ̄ːn sànèːsǎŋkʰōm]; 8. elokuuta 1995 – 14. toukokuuta 2024) eli Bung Thaluwang (thaiksi บุ้ง ทะลุวัง, [bûŋ tʰálúʔwāŋ]) oli thaimaalainen demokratia-aktivisti, joka kuoli vankilassa oltuaan pitkään syömälakossa. Hänet oli vangittu tammikuussa 2024 Thaimaan kuningasperheen arvostelemisesta, josta häntä uhkasi vuosien vankeustuomio. Netiporn oli aloittanut syömälakon heti vangitsemista seuraavana päivänä ja alkanut jälleen syödä huhtikuussa, mutta aliravitsemus oli heikentänyt hänen terveyttään, ja hän menehtyi sydämenpysähdykseen 14. toukokuuta 2024. Aiemmin Netiporn oli ollut nälkälakossa vuonna 2022, jolloin hänet oli vapautettu 64 vuorokauden jälkeen.
Thaimaan pääministeri Srettha Thavisin esitti surunvalittelunsa omaisille ja lupasi, että kuolemasta järjestetään tutkinta. Vankilaviranomaisten mukaan Netiporn kieltäytyi tarjotuista vitamiineista.